Sidst på eftermiddagen søndag fik Nordjyllands Politi en anmeldelse fra en borger om, at en bus slingrede faretruende. En helikopter, som tilfældigvis var i området, blev dirigeret efter bussen. Og kort tid senere var en patruljevogn på stedet. Chaufføren, der af vagtchefen hos Nordjyllands Politi betegnes som meget beruset, blev anholdt og anbragt i detentionen til afrusning. Hvor stor promillen er, vil en blodprøve afsløre. Der var ingen passagerer i bussen, der kommer fra Norge.

Referat:
Helikopter fulgte efter bus efter anmeldelse om spritkørsel